Atlantic Cod Farms

Atlantic Cod Farms AS er en norsk bedrift for oppdrett av torsk som har hovedkontor på Stadlandet i Selje kommune, men med virksomhet fra Sognefjorden i sør til Fosen i nord. 

Selskapet ble stiftet i 2002, startet oppdrettsvirksomhet i 2005, «har ambisjoner om å bli ett av de ledende innen torskeoppdrett» og hentet i løpet av 2007 og 2008 inn 132 millioner kroner i ny egenkapital.

Selskapet har 14 konsesjoner for oppdrett av torsk til matfisk og konsesjoner for yngel og matfisk.  Yngelproduksjonen, som foregår ved det heleide datterselskapet Atlantic Cod Juveniles AS i Rissa i Trøndelag, hadde ved inngangen til 2008 en årlig kapasitet på mer enn 8 millioner yngel.

Referanser

Eksterne lenker
 Hjemmeside
 NRK: Torsken kommer nå

Norske sjømatselskaper
Fiskeoppdrett
Norske næringsmiddelprodusenter
Stad
Selskaper etablert i 2002
Næringsliv i Vestland